recursal/SuperWikiNEXT-32B huggingface dataset:
|  |
| --- |
| Roksitromysiini |
| Roksitromysiini |
| **Systemaattinen (IUPAC) nimi** |
| (2R,3S,4S,5R,6R,8R,9E,10S,11R,12S,
13R)-5-[4-(dimeyyliamino)-3-hydroks-6-metyylioksan-2-yyli]oksi-13-etyyli-6,11,12-trihydroksi-3-(5-hydroksi-4-metoksi-4,6-dimetyylioksan-2-yyli)oksi-9-(2-metoksietoksimetoksi-imino)-2,4,6,8,10,12-heksametyyli-14-oksasyklotetradekan-1-oni |
| **Tunnisteet** |
| CAS-numero | 80214-83-1 |
| ATC-koodi | J01FA06 |
| PubChem | 444037 |
| DrugBank | APRD01305 |
| **Kemialliset tiedot** |
| Kaava | C41H76N2O15 |
| Moolimassa | 837.047 g/mol |
| **Farmakokineettiset tiedot** |
| Hyötyosuus | 80–96 % |
| Metabolia | Maksa |
| Puoliintumisaika | 12 tuntia |
| Ekskreetio | uloste, osa keuhkojen kautta |
| **Terapeuttiset näkökohdat** |
| Raskauskategoria | ? (USA)  B1 (Aus) |
| Reseptiluokitus | reseptivalmiste (FI)  |
| Antotapa | Oraalinen |

**Roksitromysiini** on makrolidiryhmään kuuluva puolisynteettinen antibiootti. Makrolidiantibioottien ryhmän perusrakenteena on makrosyklinen laktonirengas. Roksitromysiinin vaikutusmekanismina on sitoutuminen bakteerien ribosomeihin ja niiden proteiinisynteesin esto. Roksitromysiinillä hoidetaan esimerkiksi hengitystieinfektioita, virtsatieinfektioita sekä iho- ja pehmytkudosinfektioita.

Roksitromysiini tuli markkinoille 1990-luvun alussa, ja se on osittain syrjäyttänyt erytromysiinin käytön. Erytromysiinin tavoin roksitromysiini jakautuu erinomaisesti kudoksiin, sijoittautuu tulehdussolujen sisään ja metaboloituu maksassa. Sen imeytyminen tosin on nopeampaa ja puoliintumisaika pitkäkestoisempi kuin erytromysiinillä. Tavanomainen annos on 1 tabletti aamuisin ja 1 tabletti iltaisin, Roksitromysiinin pitkä vaikutusaika mahdollistaa myös annostelun kerran vuorokaudessa. Lääkkeen haittavaikutuksia ovat muun muassa pahoinvointi, vatsakivut, ripuli, päänsärky, huimaus ja nokkosihottuma.
Roksitromysiini erittyy äidinmaitoon, joten imettäminen tai hoito kyseisellä lääkeaineella suositellaan lopetettavaksi.

Roksitromysiinin kanssa samanaikaisesti ei suositella käytettäväksi muun muassa seuraavia lääkeaineita: astemitsoli, sisapridi, pimotsidi, ergotamiini, dihydroergotamiini ja terfenadiini.

Roksitromysiinin kemiallinen kaava on C41H76N2O15, moolimassa 837,047 g/mol ja CAS-numero 80214-83-1.

Suomessa roksitromysiinia myydään nimillä Surlid®, Roxithromycin Copyfarm® ja Roxithromycin Sandoz® (aiemmin myös nimellä Roxibion).

Katso myös
----------

* Aikajana antibiooteista

Lähteet
-------

1. ↑  Pakkausseloste (pdf) *Ihmisille tarkoitettujen lääkevalmisteiden valmisteyhteenvedot*.  25.05.2010. Fimea. Viitattu 9.12.2011.

Aiheesta muualla
----------------

* Pakkausseloste: Tietoa käyttäjälle – Roxithromycin Sandoz 150 mg kalvopäällysteiset tabletit *Lääkealan turvallisuus- ja kehittämiskeskus Fimea*. Viitattu 5.9.2020.
* KEGG: Roxithromycin (englanniksi)
* ChemBlink: Roxithromycin (englanniksi)
**Djane Lavoie-Herz** (s. *Lavoie*; 1889 Ottawa, Kanada – ? New York, Yhdysvallat) oli kanadalainen pianisti ja pianopedagogi. Hän opiskeli Montrealissa Alfred La Libertén johdolla ja vuoden 1905 jälkeen Lontoossa, Pariisissa, Berliinissä ja Brysselissä. Viimeksi mainitussa hän sai opetusta sekä La Libertéltä että tämän opettajalta Aleksandr Skrjabinilta. Berliinissä Lavoie-Herzin opettajana toimi Artur Schnabel.

Lavoie-Herzin resitaalit vuosina 1908–1914 Ottawassa, Montrealissa ja muualla saivat paljon myönteistä julkisuutta osakseen. Hän omisti resitaalit erityisesti Franz Lisztin, Skrjabinin ja Johannes Brahmsin töille. Lavoie-Herz ja kirjailija Siegfried Herz olivat 1910-luvun alusta asti aviopari. Pariskunta asettui Torontoon vuonna 1914. Lavoie-Herzin oppilaiden joukossa olivat Margaret McCallum, Edwin Gray ja Estelle Beder.

Lavoie-Herz oletettavasti muutti vuonna 1918 Yhdysvaltoihin, todennäköisimmin New Yorkiin, sillä hän toimi vuosina 1918–1921 Ruth Crawford Seegerin pianonsoiton opettajana. Hänen tiedetään opettaneen yksityisesti vielä 1940–1950-luvuilla, mutta hänen kuolinvuotensa ei ole tiedossa.

Lähteet
-------

1. 1 2 3  The Canadian Encyclopedia: Djane Lavoie-Herz


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
*Hakusana "KAMALA" ohjaa tänne. Kamala-sanan muita merkityksiä luetellaan täsmennyssivulla.*
**Kansan Markkinatutkimuslaitos** (lyh. KAMALA) oli Suomen työväenliikkeen ensimmäinen oma taloudellinen tutkimuslaitos. Laitoksen perustivat vuonna 1951 SAK ja Kulutusosuuskuntien Keskusliitto. Nykyään toimiva Palkansaajien tutkimuslaitos (PT) on syntynyt KAMALAn pohjalta.

Kansan Markkinatutkimuslaitoksessa tutkittiin väestön kulutusta ja elinkustannuksia sekä erityisesti taloudellisen kilpailun kehitystä, selvitettiin maataloustukea ja seurattiin ulkomaista suhdannekehitystä. KAMALAn alkutaivalta 1950- ja 1960-luvuilla leimasi työväenliikkeen hajaannus. KAMALA:n esimiehenä toimi aluksi Ahti M. Salonen. Tutkijoita laitoksella työskenteli parhaimmillaan neljä.

Ammattiyhdistysliikkeen eheydyttyä laitoksen toiminta organisoitiin uudelleen, ja vanhan KAMALAn pohjalta perustettiin vuonna 1971 kokonaan uusi Työväen taloudellinen tutkimuslaitos (TTT), josta 1993 tuli Palkansaajien tutkimuslaitos (PT), kun sen kannatusyhdistykseen tulivat mukaan kaikki Suomen ammatilliset keskusjärjestöt ja useimmat ammattiliitot.

KAMALA julkaisi *Katsaus*-nimistä tiedotetta muutaman kerran vuodessa vuosina 1960–1970.

Lähteet
-------

1. 1 2 3 4  Kaikki alkoi KAMALAsta (Arkistoitu – Internet Archive) (Palkansaajien tutkimuslaitos)
2. 1 2  Tapio Bergholm: Sopimusyhteiskunnan synty I (Otava 2005), s. 378.
3. ↑  Markku Henriksson (toim.): Työväenliikkeen tietokirja (Tammi 1974), s. 284.

Aiheesta muualla
----------------

* Palkansaajien tutkimuslaitos
**Kansan Pula** oli vuosina 1932–1936 ilmestynyt Muhoksen pulaliikkeen lehti.

Suomen Kommunistisen Puolueen alulle paneman ja ohjaaman Muhoksen liikkeen lehden taustalla oli puolueen pyrkimys vaikuttaa talonpoikiin taloudellisesti vaikeana pula-aikana. Vasemmistoradikaalien lehtien lakkauttamisen jälkeen vuonna 1930 *Kansan Pula* oli ainoa julkinen lehti, johon puolueella oli huomattava vaikutus. Oulussa painettua lehteä toimitti aluksi Muhoksella maanviljelijä Väinö Mustonen apunaan pulaliikkeen sihteeri Eino Aitamurto. Vuoden 1936 alussa toimittajaksi palkattiin Arvid Oukka, minkä jälkeen lehdelle hankittiin toimitushuoneisto Oulusta. Avustajina toimivat SKP:n pulaliikkeen neuvonantajiksi asettamat kommunistit, joista tärkein oli Yrjö Leino. Muita avustajia olivat Toivo Antikainen, Antti Hyvönen, Leinon jälkeen yhdyshenkilönä toiminut Toivo I. Sormunen, Armas Piirala ja Juho Laamanen. Lehti kirjoitti paljon talouspulasta ja siihen liittyvistä ongelmista sekä käsitteli myös Saksan tilannetta ja Neuvostoliiton oloja. Se hyökkäsi varsinkin maalaisliittoa ja oikeistoradikaaleja vastaan ja suhtautui kielteisesti myös muihin pulaliikkeisiin, Kansanpuolueeseen ja sosiaalidemokraatteihin. Arvid Oukan nimellä julkaistu kirjoitus *Mitä talonpojan tulee tietää* aiheutti lehdelle painokannejutun ja 1500 markan sakot sekä Oukalle että vastaavana toimittajana toimineelle Mustoselle.

Ulkonäöltään vaatimaton ja pienikokoinen *Kansan Pula* ilmestyi epäsäännöllisesti, parhaimmillaan noin joka toinen viikko vuonna 1933. Vuoden 1934 lopussa se lakkasi kokonaan yli puolen vuoden ajaksi, kun Leinon pidätys katkaisi yhteyden SKP:hen. Kaikkiaan lehdestä ilmestyi viiden vuoden aikana vain 62 numeroa. Taloudellisesti *Kansan Pula* oli lähes kokonaan SKP:n avun varassa. Vuonna 1933 perustettiin kustannusyhtiö, joka ilmeisesti kannatuksen puuttuessa jäi rekisteröimättä. Lehdellä oli noin tuhat tilaajaa, jotka asuivat enimmäkseen Muhoksella ja sen lähiympäristössä. Kansanrintamataktiikkaan siirryttyään SKP alkoi saada käyttöönsä muitakin vaikutuskanavia, jolloin *Kansan Pulan* annettiin lakata.

Lähteet
-------

* Lackman, Matti: *Taistelu talonpojasta. Suomen Kommunistisen Puolueen suhde talonpoikaiskysymykseen ja talonpoikaisliikkeisiin 1918–1939*. Oulu: Kustannusosakeyhtiö Pohjoinen, 1985. ISBN 951-749-019-4.

### Viitteet

1. 1 2  *Suomen lehdistön historia 5: Hakuteos Aamulehti – Kotka Nyheter*, s. 267. Kuopio: Kustannuskiila, 1988. ISBN 951-657-239-1.
2. ↑  Lackman, s. 230–233.
3. ↑  Lackman, s. 233–234.
4. ↑  Lackman, s. 235–237.
5. ↑  Lackman, s. 230–231, 234–236.
Lehden viikkopainoksen etusivu.
**Kansan Lehti** oli Helsingissä vuosina 1893–1897 ilmestynyt aikakauslehti.

Matti Heleniuksen ja hänen tulevan vaimonsa Alli Tryggin toimittama *Kansan Lehti* ilmestyi aluksi neljästi vuodessa, vuosina 1895–1896 viikkolehtenä ja samalla muutamina hajanumeroina. Uskonnollissävyinen lehti ajoi kansanopisto-, nuorisoseura- ja raittiusasiaa sekä työväenasiaa wrightiläisessä hengessä. Sen rinnalla ilmestyi ruotsinkielinen versio *Folkets Blad*. Viikkolehden liitteenä julkaistiin vuonna 1896 *Työväen Lehteä*.

Kolmen tuhannen kappaleen levikkiin yltänyt *Kansan Lehti* yhdistettiin vuoden 1897 alussa Raittiuden Ystävien *Aamunairueen*, jolloin Heleniuksen toimittaman uuden lehden nimeksi tuli *Kyntäjä*.

Lähteet
-------

* *Suomen lehdistön historia 8. Aikakauslehdistön historia: Yleisaikakauslehdet*. Kuopio: Kustannuskiila, 1991. ISBN 951-657-325-8.

### Viitteet

1. 1 2  Suomen lehdistön historia 8, s. 26.
2. ↑  Kurikka, Jussi & Takkala, Marketta: *Suomen aikakauslehdistön bibliografia 1782–1955*, s. 83–84. Helsinki: Helsingin yliopiston kirjasto, 1983. ISBN 951-45-3158-2.
3. ↑  Suomen lehdistön historia 8, s. 26, 47.

Aiheesta muualla
----------------

* *Kansan Lehti* digitoituna kansalliskirjastossa
* *Kansan Lehden* viikkopainos digitoituna
* *Folkets Blad* digitoituna kansalliskirjastossa
**Claes (Klaus, Clas) Fredrik Corander** (7. heinäkuuta 1822 Mikkeli – 9. maaliskuuta 1872 Jyväskylä) oli suomalainen opettaja ja toimittaja. Hän käytti nimimerkkejä *Lavus Corander*, *Lavus* ja *Savon Lassi*.

Coranderin vanhemmat olivat Mikkelin nimismies, toimitusvouti Karl Fredrik Corander ja Lovisa Charlotta Nass. Hän kävi Loviisan triviaalikoulua ja Porvoon lukiota päästen ylioppilaaksi 1843. Axel Gabriel Corander (1827–1877) ja Henrik Konstantin Corander (1814–1878), molemmat myös opettajia ja toimittajia, olivat hänen veljiään. Corander suoritti pappistutkinnon 1845. Hän toimi Kuopion yläalkeiskoulun 3. kollegana vuodesta 1847 ja 2. kollegana vuodesta 1851. Hän oli Jyväskylän yläalkeiskoulun konrehtorina vuodesta 1858 ja Jyväskylän alkeisoppilaitoksen ruotsin ja suomen kielten kollegana vuodesta 1862.

Corander avusti 1840-luvun lopulla toista Kuopion yläalkeiskoulun opettajaa Joachim Zittingiä Kuopiossa ilmestyneen Maamiehen Ystävän toimitustyössä.

Corander oli naimisissa vuodesta 1859 Ida Olivia Nygrénin kanssa.

Teoksia
-------

* *Yleinen maa-tiede*, Lavus Koranderin kirjoittama. Zilliakus, Wiipuri 1862, 2. laitos Jyväskylän Suomen kirjallisseura 1868 (Kirjan 2. laitos vuodelta 1868 Dorian Kansalliskirjastossa)
* *Näytelmiä 1 : 1868 ja 1968 : leikkikuwailus lauluilla kahdessa näytöksessä, kumpiki kahdella waihoksella : mukailema August Blanche'n teoksesta; Kalatyttö : kuwailus laululla yhdessä näytöksessä*, L. C:n tekemä. Viipurin suomalainen kirjallisuusseura, Viipuri 1867

Lähteet
-------

* Claes Fredrik Corander SKS:n kirjailijamatrikkelissa (toimimaton linkki)
* Kotivuori, Yrjö: Claes Fredrik Corander. *Ylioppilasmatrikkeli 1640–1852*. Helsingin yliopiston verkkojulkaisu 2005. Luettu 2.2.2010.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ylioppilasmatrikkeli 1640–1852

 |

 |
*Palva* viemässä öljyä Melvillensaarelle Kanadaan vuonna 1972.
**M/T Palva** oli Neste Oy:n omistama vuonna 1964 valmistunut suomalainen tankkilaiva. Laiva siirtyi 1984 Panaman lipun alle ja sai uudeksi nimekseen *Vitoria*. Kesäkuussa 1987 japanilainen tankkialus *Fuyoh Maru* törmäsi Seine-joella Vitoriaan, jolloin Vitorialla tapahtui räjähdys ja laiva syttyi tuleen. Onnettomuudessa kuoli kuusi henkilöä. *Palvan* sisaralus oli tankkilaiva *M/T Tervi*.

*Palva* valmistui lokakuussa 1964 Rauma-Repolan Rauman telakalta. Laivan vetoisuus oli 16 782 kuollutpainotonnia, pituus 163,64 metriä, leveys 20,03 metriä ja syväys 9,17 metriä. Koneteho oli 6 650 hevosvoimaa.

*Palva* törmäsi 10. joulukuuta 1965 yhteen *S/S Dianan* kanssa Vidskärissä, jolloin molemmat laivat vaurioituivat. *Palvalla* tapahtui 20. tammikuuta 1968 Itämerellä räjähdys ja tulipalo laivan keulaosassa. Venäläinen pelastushinaaja *Hermes* pelasti 29 miehistön jäsentä pelastusveneistä, mutta yksi miehistön jäsen katosi. Vaurioitunut *Palva* hinattiin Tallinnaan. 

*Palva* ajoi karille 5. tammikuuta 1969 Utön pohjoispuolella. Osa laivan öljylastista pääsi mereen ja osa saatiin siirrettyä sisarlaiva *Terviin*. *Palva* hinattiin toukokuussa 1970 Kieliin korjattavaksi. *Palva* sai pohjakosketuksen 3. tammikuuta 1970 Kustaanmiekan luona Helsingissä ja sai vuodon.

Elokuussa 1972 *Helsingin Sanomien* toimittaja Martti Heikkinen oli mukana *Palvan* matkalla Luoteisväylää pitkin Rotterdamista Kanadan arktiseen saaristoon ja teki matkasta kolmiosaisen artikkelisarjan, joka julkaistiin 8. 10. ja 13. syyskuuta.

Vuonna 1980 *Palva* sai pohjakosketuksen Göteborgin edustalla ja Grönlantiin menossa ollut öljylasti siirrettiin sisaralus *Terviin*.

Syyskuussa 1984 *Palvan* omistajaksi tuli panamalainen Falcon Nav Inc -varustamo ja sen sai uudeksi nimekseen *Vitoria*. Kun *Vitoria* oli 23. kesäkuuta 1987 matkalla painolastissa Seine-joella Rouenista Le Havreen japanilainen tankkialus *Fuyoh Maru* törmäsi laivan keskiosaan, jolloin *Vitorialla* tapahtui räjähdys ja laiva syttyi tuleen. Onnettomuudessa kuoli laivan ranskalainen luotsi, laivan kapteeni ja neljä miehistön jäsentä. 22 miehistön jäsentä saatiin pelastettua.

Lähteet
-------

1. 1 2 3 4 5 6  Neste : Palva, Äänimeri-sivusto
2. ↑  Heikkinen, Martti: Rahti perille läpi luoteisväylän jäiden.  *Helsingin Sanomat*, 8.9.1972, s. 11. Näköislehti (maksullinen).
**Sieniyökkönen** (*Parascotia fuliginaria*) on huomattavan paljon mittaria muistuttava yökkönen.

Koko ja ulkonäkö
----------------

Pienikokoinen ja hentorakenteinen perhonen, jonka olemus ei muistuta lainkaan yökköstä vaan on harhaanjohtavan mittarimainen. Sekä etu- että takasiivet ovat leveät, pyöreäkärkiset, pohjaväriltään mustanharmaat. Ulomman poikkiviirun ulkopuolella sekä himmeämmän aaltoviirun kohdalla on kellertävää väriä. Siivissä on myös musta keskitäplä. Lajin siipisuomut irtoavat herkästi ja perhoset ovat usein kuluneita. Koiraan tuntosarvet ovat selvästi kaksoiskampahampaiset. Siipien kärkiväli on 15–28 mm.

Levinneisyys ja lentoaika
-------------------------

Sieniyökköstä tavataan suurimmassa osassa Eurooppaa ja idässä Uralille ja Kaukasukselle saakka. Välimeren alueella se on paikoittainen. Suomessa laji on melko yleinen ja havaintoja on tehty Keski-Pohjanmaan ja Pohjois-Karjalan korkeudelle saakka. Perhoset lentävät yhtenä sukupolvena kesä-heinäkuun vaihteesta elokuun loppupuolelle. Lennon huippu on heinäkuun lopulla.

Elinympäristö ja elintavat
--------------------------

Sieniyökkönen elää lehti- ja sekametsissä, puistoissa ja puutarhoissa, erityisesti sellaisissa, joissa kasvaa ikääntyneitä puita. Perhoset lentävät yöllä ja tulevat sekä valolle että syötille. Keskenkasvuinen toukka talvehtii. Kotelo sijaitsee seitin suojaamana maassa tai kaarnanraossa.

Ravintokasvi
------------

Toukka elää puiden rungoilla kasvavilla jäkälillä ja käävillä sekä laholla puuaineksella.

Lähteet
-------

1. 1 2
2. ↑
3. 1 2 3  Mikkola K, Jalas I. Suomen perhoset. Yökköset 2. Suomen Perhostutkijain Seura. Otava 1979. ISBN 951-1-04297-1 s. 236–237
4. ↑
5. ↑  Perhoswiki[vanhentunut linkki]

Aiheesta muualla
----------------

* Suomen perhostutkijain seura (Arkistoitu – Internet Archive)
* Bestimmungshilfe des Lepiforums (saksaksi)
* Moths and Butterflies of Europe and North Africa (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q2546578
* BAMONA: Parascotia-fuliginaria
* BioLib: 53343
* BOLD: 196755
* BugGuide: 305529
* CoL: 938QZ
* EoL: 558435
* EUNIS: 309312
* Fauna Europaea: 446782
* Fauna Europaea (new): ae364c13-ec2b-4aff-8fa9-f9c7ee89094c
* GBIF: 1780150
* iNaturalist: 326921
* IRMNG: 10626450
* ITIS: 939817
* LepIndex: 287497
* LoB: 4372
* MONA: 8418
* NatureServe: 2.863447
* NBN: NBNSYS0000006579
* NCBI: 938205

 |

 |
**Mervi Airaksinen** (s. 1980) on suomalainen teknologia-alan yritysjohtaja. Hän on kotoisin Jäppilästä, Pieksämäeltä. Airaksinen on valmistunut kauppatieteiden maisteriksi Jyväskylän yliopistosta vuonna 2004.

Ura
---

Mervi Airaksinen nimitettiin IBM Suomen toimitusjohtajaksi 1. tammikuuta 2020 alkaen. Airaksinen on toiminut aiemmin Suomen ja Baltian Ciscon maajohtajana. Lisäksi Airaksinen on toiminut tietotekniikan tukkuyrityksen Alson Suomen toimitusjohtajana.

Airaksinen toimii aktiivisesti myös eri teknologia-alan yritysten hallituksissa. Hän kuuluu muun muassa Nordic Morning Groupin hallitukseen. Airaksinen on myös Vaasan yliopiston digitaalisen talouden tutkimusalustan neuvonantajaryhmän jäsen.

Airaksinen kertoo vaativan työn ja perheen yhdistämisestä teoksessa *Uraäidin selviytymisopas – Tarinoita ruuhkavuosien kuningattarilta* (Anni Erkko, 2019).

Yksityiselämä
-------------

Mervi Airaksinen asuu Espoossa. Hänen perheeseensä kuuluvat mies ja lapsi.

Lähteet
-------

1. ↑  Liisa Tanninen: Bisnessisarukset Mervi Airaksinen ja Mari Luodes menestyvät ihan eri aloilla, mutta yhteinen nimittäjä heillä on Jäppilä – Mari kehitteli täydellisen hiuspyyhkeen, Mervi taitaa kvanttiteknologian salat *Länsi-Savo*.  17.4.2021. Viitattu 22.4.2021.
2. ↑  Naisen logistiikkaa *Tampereen Kauppakamarilehti*. Viitattu 22.4.2021.
3. 1 2  Mervi Airaksinen nimitetty IBM Suomen toimitusjohtajaksi 1. tammikuuta 2020 alkaen | IBM Suomi *www.sttinfo.fi*. Viitattu 22.4.2021.
4. 1 2  IBM Suomen toimitusjohtajan mukaan naisten uraa jarruttaa liika säntillisyys: "Hyppää! Yhdessä opitaan, miten asiat toimivat" *Yle Uutiset*. Viitattu 22.4.2021.
5. ↑  Mervi Airaksinen *Naisjohtajat*. Viitattu 22.4.2021.
6. ↑  Uraäidin selviytymisopas *Atena Kustannus*. Viitattu 22.4.2021.
10,000 Maniacs
**10,000 Maniacs** on yhdysvaltalainen pop-rockyhtye.

Historia
--------

Yhtyeen perustivat nimellä Still Life vuonna 1981 New Yorkin Jamestownissa Dennis Drew (kosketinsoittimet), Steve Gustafson (basso), Chet Cardinale (rummut), Robert Buck (kitara) ja Teri Newhouse (laulu). Myöhemmin yhtyeeseen liittyi lauluntekijäksi, kitaristiksi ja laulajaksi John Lombardo. Pian Cardinale ja Newhouse lähtivät yhtyeestä, jolloin laulusolistiksi tuli Natalie Merchant, joka oli silloin 17-vuotias. Vuonna 1983 yhtyeen vakituiseksi rumpaliksi tuli Jerry Augustyniak.

John Lombardo jätti yhtyeen vuonna 1986, mutta palasi vuosiksi 1994–2002. Natalie Merchant jätti yhtyeen vuonna 1993, minkä jälkeen tärkeimpänä laulusolistina yhtyeessä on ollut Mary Ramsey.

Yhtye otti vuonna 1981 nimekseen 10,000 Maniacs ja alkoi kirjoittaa omaa musiikkia. Sävellyksistä vastasi useimmiten Lombardo ja sanoituksista Merchant. Vuonna 1982 yhtye julkaisi EP-levyn *Human Conflict Number Five* ja seuraavana vuonna ensimmäisen LP-levynsä *Secrets of the I Ching.* Vuonna 1990 näiden kahden levyn materiaalia julkaistiin uudelleenmasteroituna levyllä *Hope Chest: The Fredonia Recordings 1982-1983.*

Vuonna 1984 10,000 Maniacs teki sopimuksen Elektra-levy-yhtiön kanssa ja julkaisi seuraavana vuonna toisen LP-levynsä, *The Wishing Chair*, jonka musiikki oli folk-vaikutteista melodista rockia. Tämän levyn myötä 10,000 Maniacs alkoi saada entistä enemmän huomiota osakseen niin kriitikkojen kuin yleisönkin parissa.

Vuonna 1987 yhtye julkaisi levyn *In My Tribe*, joka oli edeltäjiään enemmän pop-rock-tyylinen. Sitä seurasivat edellisiä levyjä kantaa ottavampia sanoituksia sisältänyt *Blind Man's Zoo* (1989) ja *Our Time in Eden* (1992). Vuonna 1993 10,000 Maniacs julkaisi MTV Unplugged -esiintymisensä levynä, minkä jälkeen Natalie Merchant jätti yhtyeen aikaisemman lupauksensa mukaisesti ja ryhtyi soolouralle.

Merchantin lähdettyä 10,000 Maniacs on jatkanut toimintaansa vaihtelevalla kokoonpanolla. Perustajajäsen Robert Buck kuoli vuonna 2000.

Yhtyeen jäsenet
---------------

* Jerome Augustyniak
* Dennis Drew
* Jeff Erickson
* Steve Gustafson
* Mary Ramsey
* Natalie Merchant – (1981–1993)
* John Lombardo – (1981–1986,1994–2002)
* Rob Buck – (1981–1989)

Diskografia
-----------

*Pääartikkeli: 10,000 Maniacsin diskografia*
### Studioalbumit

* *Secrets of the I Ching*, 1983
* *The Wishing Chair*, 1985
* *In My Tribe*, 1987
* *Blind Man's Zoo*, 1989
* *Our Time in Eden*, 1992
* *Love Among the Ruins*, 1997
* *The Earth Pressed Flat*, 1999
* *Music from the Motion Picture*, 2013
* *Twice Told Tales*, 2015

Lähteet
-------

* 10,000 Maniacs - Music Biography and Discography - AllRovi.com[vanhentunut linkki]

Aiheesta muualla
----------------

* Kuvia tai muita tiedostoja aiheesta **10,000 Maniacs** Wikimedia Commonsissa
**Irja Lautia**, oik. **Irja Irja Elisabeth Elstelä**, o.s. **Lautiainen**; 4. maaliskuuta 1904 – 1. lokakuuta 1976) oli suomalainen näyttelijä. Puhe- ja laulunäyttämön ohella Lautia näytteli parissakymmenessä suomalaisessa elokuvassa.

Elämä ja ura
------------

Irja Lautia työskenteli näyttelijänä muun muassa revyyteatteri Punaisessa Myllyssä. Hänet tunnettiin eritoten operettien diivana. Näyttelijänura jäi taka-alalle, kun hän keskittyi kotiäidin työhönsä.

Elokuvanäyttelijänä Lautia oli aktiivisimmillaan vuosina 1937–1944. Hänen sivurooleihin ja avustajatasoisiin rooleihin painottuneen elokuvauransa tähtihetkiä oli keskeinen Martan osa Valentin Vaalan Hella Wuolijoki -filmatisoinnissa *Niskavuoren naiset*. Hän näytteli myös useissa Vaalan ohjaamissa komediaelokuvissa, kuten *Dynamiittitytössä*, jossa hän oli sisäkkö. Niin ikään Toivo Särkkä käytti Lautiaa useaan otteeseen. Särkän ja Yrjö Nortan epookkidraamassa *Runon kuningas ja muuttolintu* Lautialla oli Tilda Runebergin rooli. Hänen viimeinen elokuvaroolinsa oli isoäidin rooli vuonna 1964 valmistuneessa teoksessa *Onnelliset leikit*, jossa oli mukana lukuisia Elstelän suvun jäseniä.

Lautia avioitui näyttelijä-ohjaaja Ossi Elstelän kanssa vuonna 1926. Pariskunnalle syntyi lapset Kaarlo Esko Oskar (1931–2007), Riitta Marja-Leena (1940) ja kuopuksena Anna Kristiina (1943–2016). Perhe eli Helsingin Käpylässä. Ossi Elstelä oli Punaisen Myllyn perustaja ja johtaja.

Filmografia
-----------

* Juurakon Hulda (1937)
* Poikamiesten holhokki (1938)
* Niskavuoren naiset (1938)
* Pikku pelimanni (1939)
* Jumalan tuomio (1939)
* Helmikuun manifesti (1939)
* Eteenpäin – elämään (1939)
* Tavaratalo Lapatossu & Vinski (1940)
* Suotorpan tyttö (1940)
* Runon kuningas ja muuttolintu (1940)
* Onni pyörii (1942)
* Suomisen taiteilijat (1943)
* Hevoshuijari (1943)
* Dynamiittityttö (1944)
* Ballaadi (1944)
* Pimeänpirtin hävitys (1947)
* Pikku pelimannista viulun kuninkaaksi (1949)
* Sillankorvan emäntä (1953)
* Yhteinen vaimomme (1956)
* Tikku (1964) (sisältyy teokseen *Onnelliset leikit*)
* Onnelliset leikit (1964)

Lähteet
-------

* Otavan Suuri Ensyklopedia 11, Kustannusosakeyhtiö Otava, 1982, ISBN 951-1-06892-X
* Punainen Mylly - tuo pahennusta herättävä teatteri, Multikustannus Oy, Helsinki 2008, ISBN 978-952-468-142-1, lk. 77.157 (www.multikustannus.fi)
* Suomen kansallisbiografia 2, ISBN 951-746-443-6
* Elonet *Irja Elstelä*

### Viitteet

1. 1 2  Ilta-Sanomat (Arkistoitu – Internet Archive)
2. ↑  Suomen kansallisbiografia 2, sivu 563
3. ↑  Kristiina Elstelä, Kiao.net

Aiheesta muualla
----------------

* Irja Lautia Elonetissä.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
Flateyjarbok
***Eymundin saaga*** (Eymundar þáttr hrings) on lyhyt norjalainen
saaga, josta on säilynyt kaksi versiota. Toinen on *Eymundar þáttr hrings* Flateyjarbókissa ja toinen on esittely saagassa *Yngvars saga víðförla*. Suurin ero näiden versioiden välillä on se, että *Eymundar þáttr hrings* saagassa sankari on norjalainen. Sen sijaan *Yngvars saga víðförla* kertoo hänen olleen ruotsalainen.

Saaga on kirjoitettu 1387–1394. Siinä kerrotaan varjagien seikkailuista Jaroslav I Viisaan palveluksessa. Hän oli Vladimir Suuren poika, joka nousi valtaan syrjäyttämällä kaikki veljensä.

Tarina
------

Eymundin saagan mukaan viikingit kuulivat Valdimarin eli Vladimir Suuren kuolemasta vuonna 1015. Viikingit päättivät lähteä Rusin maalle Eymund Hringssonin johdolla. Eymund kertoi miehilleen: "Rusia hallitsee 3 veljestä: Buritslav (Svjatopolk I), joka sai suurimman osan isänsä omaisuudesta ja hän on veljeksistä vanhin. Toisen nimi on Jaritsleiv
(Jaroslav I Viisas) ja kolmannen nimi on Vartilav. Buritslavilla on Könugard , joka on Gardarikin paras ruhtinaskunta, Jaritsleiv hallitsee Holmgardia ja kolmas Vartilav Polotskia sekä sitä ympäröiviä alueita."

Saagan kirjoittaja mainitsee kaupunkien nimet (nykyiset: Kiova, Novgorod, Polotsk), mutta ei ruhtinaskuntia. Tässä hän kertoo Könugardin olevan ríki eli valtakunta (tai ruhtinaskunta). Sen sijaan Holmgardista hän ei siten mainitse. Polotsk on tarinassa kaupunki, josta hän sanoo yleisesti, että "myös kaikki se alue, joka on sen ympärillä". Kirjoittajalle on ollut selvää, että Rus oli jakaantunut 1000-luvun alussa kolmeen maahan: Kiovan, Novgorodin ja Polotskin ruhtinaskuntiin. Lopussa hän mainitsee myös Jaroslavin vaimon, Ingegerdin, saamasta Inkerin maalahjasta 1019.

Kirjoittaja mainitsee Holmgardin olevan "paras osa Gardarikia". Könugardin mainitsee olevan "toisen hyvän ruhtinaskunnan". "Ingegerd sanoi Jaritsleiv-kuninkaalle, että hänellä on Gardarikin paras osa eli Holmgard, Vartilaville Könugard. Mutta Polotsk ja alue ympärille annetaan Eymund-kuninkaalle ja hän tulee sen kuninkaaksi."

Eymundin saaga kertoo Boriksen murhasta, mutta sanoo syylliseksi Svjatopolkin sijaan Jaroslavin.

Lähteet
-------


* Yngvars saga víðförla in Old Norse (Yngvarin saaga muinaisnorjaksi)
* Tunstallin käännös Yngavarin saagasta englanniksi osa 1 (Yngvars saga víðförla-1) (Arkistoitu – Internet Archive)
* Tunstallin käännös englanniksi Yngvarin saagasta osa 2 (Yngvars saga víðförla-2) (Arkistoitu – Internet Archive)
* Venäläinen käännös Yngvarin saagasta: Óssip Yulián Ivánovich Syenkóvskiy
* Larsson, Mats G. (2005). Minnet av vikingatiden : de isländska kungasagorna och deras värld. ISBN 91-7353-065-4
* Pritsak, Omeljan. (1981). The origin of Rus'. Cambridge, Mass.: Distributed by Harvard University Press for the Harvard Ukrainian Research Institute. ISBN 0-674-64465-4
* Eymundin saaga muinaisnorjaksi

Katso muualta
-------------

* Boris ja Gleb
**Kylkiluuvesilisko** (*Pleurodeles waltl*) on melko suurikokoinen vedessä elävä salamanterilaji.

Koko ja ulkonäkö
----------------

Kooltaan kylkiluuvesilisko on joko yli tai alle 20 cm. Sen selkäpuoli on harmaan ruskea ja siinä on tummia täpliä. Kylkiluuvesiliskon kyljissä on punertavan ruskeita pisteitä. Sillä on leveä ja litteä pää.

Levinneisyys
------------

Kylkiluuvesiliskoja tavataan Espanjan ja Portugalin alueilla. Ne elävät lammissa ja soissa yleensä koko aikuisikänsä.

Käyttäytyminen
--------------

Kylkiluuvesilisko on päiväaktiivinen laji. Se kulkee veden pohjassa ja vesikasveissa kiipeillen. Joskus harvoin kylkiluuvesilisko voi kuitenkin siirtyä maalle asumaan. Tällöin se muuttuu hämäräaktiiviseksi ja se piilottelee suojaisissa piilopaikoissa.

Lemmikkieläimenä
----------------

Kylkiluuvesiliskoja on myynnissä eläinkaupoissa ja kasvattajilla. 1-2 kylkiluuvesiliskoa voidaan asuttaa noin 120 litran akvaarioon. Akvaario laitetaan melkein täyteen vettä ja pinnalle tulisi liittää jonkinlainen maa-alue, jolle eläin voi halutessaan nousta. Maa-alueeksi sopii esimerkiksi korkkilautta, joka kelluu veden pinnalla. Pinnalle voi laittaa myös jotakin pintakasvia varjostamaan vettä ja veteen voi istuttaa vesikasveja. Akvaarioon pitäisi järjestää piilopaikkoja kylkiluuvesiliskoille. Sinne voi myös laittaa suodattimen helpottamaan veden puhdistamista. Akvaario tulee pitää puhtaana ja vettä pitää vaihtaa säännöllisesti.

Lähteet
-------

1. ↑  Pedro Beja, Jaime Bosch, Miguel Tejedo, Paul Edgar, David Donaire-Barroso, Miguel Lizana, Iñigo Martínez-Solano, Alfredo Salvador, Mario García-París, Ernesto Recuero Gil, Tahar Slimani , El Hassan El Mouden, Philippe Geniez, Tahar Slimani: *Pleurodeles waltl* *IUCN Red List of Threatened Species. Version 2014.2*.  2009. International Union for Conservation of Nature, IUCN, Iucnredlist.org. Viitattu 6.8.2014. (englanniksi)

Aiheesta muualla
----------------

* Sammakkolampi
* Caudata Culture

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q534989
* Wikispecies: Pleurodeles waltl
* AmphibiaWeb: 4278
* ARKive: pleurodeles-waltl
* ASW: Pleurodeles-waltl
* BOLD: 101457
* CoL: 4KBDC
* EoL: 330419
* EUNIS: 10584
* Fauna Europaea: 177844
* Fauna Europaea (new): 5cc6c6f7-cebf-4ae0-9f28-a3ccbd6f03bd
* GBIF: 2431875
* iNaturalist: 27832
* IRMNG: 10980187
* ITIS: 668389
* IUCN: 59463
* NCBI: 8319
* uBio: 4810314

 |

 |
**Almirante Valdés** (kylkitunnus AV) oli Espanjan laivaston vuonna 1930 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty Cayetano Valdés y Floresin mukaan.

Valmistus
---------

*Pääartikkeli: Churruca-luokka*
Alus tilattiin Sociedad Española de Construcción Navalilta Cartagenasta. Alus laskettiin vesille 8. syyskuuta 1930 ja otettiin palvelukseen 1932.

Palvelus
--------

Espanjan sisällissodan alussa alus osallistui Gibraltarin salmen sulkemiseen, millä estettiin kapinallisten joukkojen siirrot Marokosta Etelä-Espanjaan. Alus liitettiin tasavallan laivasto-osastoon, jonka johdossa oli taistelulaiva *Jaime I*. Osaston muut alukset olivat risteilijät *Libertad* ja *Miguel Cervantes* sekä hävittäjät *José Luis Díez*, *Almirante Antequera*, *Almirante Miranda*, *Alsedo*, *Sánchez Barcáiztegui*, *Lepanto*, *Lazaga* ja kolme C-luokan sukellusvenettä. Osasto tunkeutui Cantabrianmerelle, jossa tasavallan armeijan osasto oli joutunut erilleen tasavaltalaisten hallinnoimista alueista. Pääosa laivastosta palasi operaation jälkeen Välimerelle.

Alus poistettiin palveluksesta ja romutettiin vuonna 1963.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: es:Almirante Valdés (AV)

Lähteet
-------

* Gardiner, Robert (toim.): *Conway's All the World's Fighting Ships 1922-1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Whitley, M. J.: *Destroyers of World War Two - an international encyclopedia*. Lontoo: Arms and Armour, 1988. ISBN 0-85368-910-5. (englanniksi)

### Viitteet

1. ↑  Whitley, M. J. s. 243

*Churruca*-luokan hävittäjät

|  |  |
| --- | --- |
| I erä | *Churruca* - *Alcalá Galiano* - *Sánchez Barcáiztegui* - *Almirante Ferrándiz* - *José Luis Díez* - *Lepanto* - *Almirante Valdés* - *Churruca* - *Alcalá Galiano* |
| II erä | *Almirante Antequera* - *Almirante Miranda* - *Gravina* - *Escaño* - *Ulloa* - *Jorge Juan* - *Císcar* |
| III erä eli Liniers-luokka | *Liniers* - *Álava* |
| Argentiinan laivasto | *ARA Cervantes* - *ARA Juan de Garay* |

|  |
| --- |
| Edeltäjä: Alsedo-luokka – Seuraaja: Melilla-luokka |
*Tämä artikkeli kuvaa Espanjan laivaston Álvaro de Bázan -luokan fregattia. Muita merkityksiä on täsmennyssivulla.*

**Cristóbal Colón** (runkonumero F105) on Espanjan laivaston vuonna 2010 vesillelaskettu Álvaro de Bazán -luokan fregatti.

Valmistus
---------

*Pääartikkeli: Álvaro de Bazán -luokka*
Alus tilattiin 20. toukokuuta 2005 Navantialta Ferrolista, missä köli laskettiin 29. kesäkuuta 2007. Alus laskettiin vesille 4. marraskuuta 2010 kumminaan kuningatar Margarita ja otettiin palvelukseen 23. lokakuuta 2012.

Palvelus
--------

Alus lähti 9. helmikuuta 2013 Ferrolista Rotaan, minne se saapui 11. helmikuuta. Rotassa aloitettiin aluksen katselmointi, tarkastukset ja miehistön koulutus, mikä päättyi 15. helmikuuta. Sikorsky SH-3 laskeutui 14. helmikuuta aluksen lentokannelle ensimmäisen kerran.

Alus lähti 24. helmikuuta 2014 Ferrolista liittyäkseen Intian valtamerellä käynnissä olevaan Atalanta-operaatioon. Alus vapautti Djiboutissa sisaraluksensa *Álvaro de Bazánin* palaamaan kotimaahan. Aluksen ollessa edelleen Djiboutissa aluksen tykki laukesi 16. maaliskuuta, mutta kranaatit suuntautuivat merelle yli hotellin ja moskeijan. Alus suojasi 26.-27. kesäkuuta Välimerellä Yhdysvaltain laivaston *USS Vella Gulfia* samalla kuin aluksen tutkajärjestelmää säädettiin torjumaan ballistisiaohjuksia. Alus palasi 11. heinäkuuta kotisatamaansa.

Heinäkuun puolivälissä 2016 alus oli Norfolkissa Yhdysvalloissa, missä aluksen Aegis-järjestelmään perustuvan taistelunjohtojärjestelmän toiminta varmennettiin.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Spanish frigate Cristóbal Colón

Lähteet
-------

1. ↑  Cristóbal Colón
**Eurynomos** (m.kreik. Εὐρύνομος, lat. *Eurynomus*) on kreikkalaisessa mytologiassa daimon-henki, joka asuu manalassa. Toisinaan hänet samastetaan Haadeeseen (eli roomalaisen mytologian Orcukseen) ja toisinaan hänen sanottiin olevan Hekaten palvelija.

Pausaniaan kuvaaman delfoilaisen perinteen mukaan Eurynomos kalvoi lihat kuolleiden ruumiista, ja jätti jäljelle vain luut. Taidemaalari Polygnotos esitti daimonin maalauksessa, joka oli tehty Delfoin Knidoslaisten leskheen.

Kreikkalaisessa mytologiassa esiintyy myös monia muita Eurynomos-nimisiä hahmoja, jotka eivät liity mitenkään tässä käsiteltyyn daimoniin. Nykyisin olento liittyy joidenkin ihmisten mielissä lähinnä black metal -muusikko Øystein Aarsethiin eli Euronymousiin, joka otti taiteilijanimensä tämän olennon mukaan. *Saatanallisessa Raamatussa* nimi on kirjoitettu väärin Euronymous.*lähde?*

Lähteet
-------

1. 1 2 3  Smith, William: "Eurynomus", *Dictionary of Greek and Roman Biography and Mythology*. Boston: Little, Brown and Company, 1849–1867. Teoksen verkkoversio.
2. ↑  Pausanias: *Kreikan kuvaus* 10.28.4.
Santiago de Chile, 18. toukokuuta 2008.
**Djavan** (s. 27. tammikuuta 1949 Alagoas, Brasilia) on brasilialainen MPB-laulaja ja -sanoittaja. Djavan yhdistää perinteisiä eteläamerikkalaisia rytmejä populaarimusiikin kanssa.

Historia
--------

Djavan syntyi köyhään perheeseen Maceióssa, Koillis-Brasiliassa. Hän muodosti Luz, Som, Dimensão -yhtyeen. 1973 Djavan muutti Rio de Janeiroon ja aloitti laulamisen paikallisissa yökerhoissa. Lukuisiin festivaaleihin osallistumisen jälkeen hän saavutti huomiota ja äänitti albumin "A Voz, o Violão e a Arte de Djavan" 1976. Albumi sisältää laulun "Flor de Lis", josta syntyi yksi hänen tunnetuimmista hiteistä. Myöhemmät albumit sisältävät muita musiikillisia vaikutteita, afrikkalaista musiikkia ja muita perinteisiä hittejä kuten "Açaí", "Sina" ja "Samurai". Hänen tunnetuimpia sävellyksiään ovat "Meu Bem Querer", "Oceano", "Faltando um Pedaço", "Esquinas", "Seduzir", "Pétala", "Lilás", "A Ilha", "Fato Consumado", "Álibi", "Azul", "Cigano" ja "Serrado".

Diskografia
-----------

* 1976 A voz, o violão e a arte de Djavan Som Livre LP, CD
* 1978 Djavan EMI/Odeon LP, CD
* 1981 Seduzir EMI/Odeon LP, CD
* 1982 Luz Sony Music LP, CD
* 1983 Para viver um grande amor (soundtrack) CBS LP
* 1984 Lilás CBS LP, CD
* 1986 Meu lado CBS LP, CD
* 1987 Não é azul mas é mar CBS LP, CD
* 1988 Brazilian Knights and a Lady (mukana Ivan Lins ja Patti Austin) CD
* 1989 Djavan CBS CD
* 1989 Alumbramento EMI/Odeon LP, CD
* 1992 Coisa de acender Sony Music CD
* 1994 Novena Sony Music CD
* 1996 Malásia Sony Music CD
* 1997 Songbook Djavan Lumiar Discos CD
* 1998 Bicho solto o XIII Sony Music CD
* 1999 Djavan "ao vivo" (live) Epic/Sony Music CD, DVD
* 2001 Milagreiro Epic/Sony Music CD
* 2004 Vaidade Luanda Records CD
* 2005 Djavan na Pista, etc. Luanda Records CD

Aiheesta muualla
----------------

* Virallinen kotisivu
* Guardianin arvostelu

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Yhdysvallat
* Alankomaat

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
**Alfonso XIII** oli Espanjan laivaston vuonna 1913 vesillelaskettu España-luokan taistelulaiva.

Valmistus
---------

*Pääartikkeli: España-luokka*
Alus tilattiin Sociedad Española de Construcción Navalin telakalta Ferrolista, missä köli laskettiin 23. helmikuuta 1910. Alus laskettiin vesille 7. toukokuuta 1913 ja otettiin palvelukseen 16. elokuuta 1915.

Palvelus
--------

Alus muodosti sisaralustensa kanssa Espanjan laivaston 1. laivueen. Espanjan pitäydyttyä puolueettomana ensimmäisessä maailmansodassa taistelulaivat jäivät sotatoimien ulkopuolelle. Elokuussa 1917 alus osallistui yleislakkojen murskaamiseen Vizcayassa ja Bilbaossa. Ensimmäisen maailmansodan päätyttyä alus vieraili 1920 Annapoliksessa Marylandissa.

1920-luvun alkupuoliskon alus tuki riffisodassa Marokossa taistelevia maavoimia.

Huhtikuussa 1931 toisen tasavallan muodostamisen jälkeen alus nimettiin uudelleen *Españaksi*.
Alus upposi osuttuaan miinaan 30. huhtikuuta 1937.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Spanish battleship Alfonso XIII

Lähteet
-------

* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)

### Viitteet

1. ↑  Gardiner 1985 s. 378

*España*-luokan taistelulaivat

|  |
| --- |
| *España* - *Alfonso XIII* - *Jaime I* |
| Edeltäjä: *Pelayo* – Seuraaja: Reina Victoria Eugenia -luokka |
Piirros luotaimesta
**Chang'e 2** (嫦娥二号|t=嫦娥二號) on Kiinan kansantasavallan toinen Kuuluotain, ja se laukaistiin 1. lokakuuta 2010 Pitkä marssi 3C -kantoraketilla Xichangin avaruuskeskuksesta. Luotain tutki pääasiallisen tehtävänsä jälkeen myös asteroidi Toutatista.

Se on Kuuta 100 kilometrin korkeudella kiertävä luotain, mutta testaa myös pehmeän laskeutumisen tekniikoita  Avaruusluotain on kopio Chang'e-1-luotaimesta, mutta mm. sen kamera on tarkempi (1 metrin resoluutio)

Chang'e 2 -ohjelma on maksanut 134 miljoonaa Yhdysvaltain dollaria. Luotain laukaistiin matkaan 1. lokakuuta 2010 Kiinan kansallispäivänä. Laukaisu televisioitiin valtion omistamalta CCTV-televisiokanavalta.

Kuuluotain saapui Kuun kiertoradalle 9. lokakuuta 2010. Se lensi 100 km:n korkeudella - myöhemmin rata laski 15 km:n korkeuteen. Luotaimen ottamista kuvista koottiin korkean resoluution kartta Kuun pinnasta. Kiinan uutistoimisto Xinhuan mukaan luotaimen keräämistä tiedoista saatu kartta on tähän mennessä tarkin saatu Kuun kartta.

Kun luotain oli saanut pääasiallisen tehtävänsä hoidettua, sen toimintaa päätettiin jatkaa uudella tehtävällä. 9. kesäkuuta 2011, luotain poistui Kuuta kiertävältä radalta ja suuntasi kohti Maa–Aurinko L2 Lagrangen pistettä, 1,5 miljoonan kilometrin päässä. Luotain saapui L2-pisteeseen 25. elokuuta 2011, ja lähti sieltä 15. huhtikuuta 2012. Luotain ohitti Maan lähelle tuleviin asteroideihin kuuluvan Toutatiksen 13. joulukuuta 2012, etäisyyden ollessa vähimmillään noin 800 m asteroidin pinnasta. Tämän jälkeen luotain jatkoi matkaansa avaruudessa.

Katso myös
----------

* Chang'e 1
* Chang'e 3
* Chang'e 4
* Chang'e 5

Lähteet
-------

1. ↑   (englanniksi)
2. ↑   (englanniksi)
3. ↑   | title=China Shows U.S. Delegation Next Spacecraft | publisher=Aviation Week | date=2009-09-25 | accessdate=2009-09-29 (englanniksi)
4. 1 2   (englanniksi)
5. ↑   (englanniksi)
6. ↑   agency = Associated Press | date = 27 November 2009 | archiveurl = | archivedate = 27 November 2009 | accessdate = 27 November 2009 (englanniksi)
7. ↑   (englanniksi)
8. ↑  China's second moon orbiter Chang'e-2 goes to outer space *Space Daily*. Viitattu 24.3.2014. (englanniksi)
9. ↑  Tariq Malik: China Unveils Best Moon Map Yet from Lunar Orbiter *space.com*. SPACE.com. Viitattu 24.3.2014. (englanniksi)
10. ↑  Jiangchuan Huang, Jianghui Ji, Peijian Ye, Xiaolei Wang, Jun Yan, Linzhi Meng, Su Wang, Chunlai Li, Yuan Li, Dong Qiao, Wei Zhao, Yuhui Zhao, Tingxin Zhang, Peng Liu, Yun Jiang, Wei Rao, Sheng Li, Changning Huang, Wing-Huen Ip, Shoucun Hu, *et al.*: The Ginger-shaped Asteroid 4179 Toutatis: New Observations from a Successful Flyby of Chang'e-2 (Artikkeli: 3411) *Scientific Reports*.  2013. Viitattu 24.3.2014. (englanniksi)
11. ↑  Ian O'Neill: Chinese Probe Buzzes Asteroid Toutatis *Discovery News*.  2012.  Arkistoitu 12.3.2014. Viitattu 24.3.2014. (englanniksi)
Ottelu pelattiin Mercedes-Benz Superdomella.
**Super Bowl XLVII** oli järjestyksessään 47. Super Bowl. Ottelussa kohtasivat American Football Conferencen (AFC) ja National Football Conferencen (NFC) voittajat Baltimore Ravens ja San Francisco 49ers. Ottelu pelattiin Mercedes-Benz Superdomella New Orleansissa 3. helmikuuta 2013.

Päävalmentaja Jim Harbaughin luotsaama San Francisco voitti runkosarjassa 11 ottelua, hävisi neljästi ja pelasi kerran tasan. Kesken runkosarjan varsin kokematon pelinrakentaja Colin Kaepernick syrjäytti luottomies Alex Smithin. Pelinrakentajan vaihtaminen kesken kauden on menestyvillä seuroilla hyvin harvinaista, mutta Harbaugh tiesi mitä teki ja 49ers eteni aina Super Bowliin kukistamalla pudotuspeleissä Green Bay Packersin ja konferenssifinaalissa Atlanta Falconsin.

Super Bowlissa nähtiin ensimmäistä kertaa historiassa veljesten kohtaaminen valmentajien pallilla, kun Baltimoren pääkäskijä on Jimin isoveli John Harbaugh. Johnin Ravens voitti runkosarjassa 10 ottelua ja hävisi kuusi. Pudotuspeleissä Baltimore kukisti Indianapolisin, Denverin ja konferenssifinaalissa New Englandin.

Super Bowl XLVII oli kymmenes New Orleansissa järjestetty Super Bowl. Puoliaikashow'ssa esiintyivät amerikkalaislaulajatar Beyoncé Knowles ja 30 sekunnin mainos tauolla maksaa 4 miljoonaa dollaria.

### "Blackout Bowl"

Ottelun erikoisuus nähtiin kolmannella neljänneksellä, kun Superdomen sähköt katkesivat pimentäen suuren osan valaistuksesta ja peli jouduttiin keskeyttämään 34 minuutin ajaksi ennen kuin sähköt saatiin täysin palautettua.

Lähteet
-------

1. ↑  Saarinen, Ossi: Super Bowl -joukkueet selvillä - Miten uskomaton NFL-tarina päättyy?  21.1.2013. Yle Urheilu. Viitattu 28.1.2013.
2. ↑  Historian havinaa Super Bowlissa - valmentajaveljekset vastakkain
3. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Super Bowl XLVII**.
* Super Bowlin verkkosivu (englanniksi)

|  |  |  |  |
| --- | --- | --- | --- |
| 

| * n
* k
* m
Super Bowl |
| --- |
|  |
| 
* I (1967)
* II (1968)
* III (1969)
* IV (1970)
* V (1971)
* VI (1972)
* VII (1973)
* VIII (1974)
* IX (1975)
* X (1976)
* XI (1977)
* XII (1978)
* XIII (1979)
* XIV (1980)
* XV (1981)
* XVI (1982)
* XVII (1983)
* XVIII (1984)
* XIX (1985)
* XX (1986)
* XXI (1987)
* XXII (1988)
* XXIII (1989)
* XXIV (1990)
* XXV (1991)
* XXVI (1992)
* XXVII (1993)
* XXVIII (1994)
* XXIX (1995)
* XXX (1996)
* XXXI (1997)
* XXXII (1998)
* XXXIII (1999)
* XXXIV (2000)
* XXXV (2001)
* XXXVI (2002)
* XXXVII (2003)
* XXXVIII (2004)
* XXXIX (2005)
* XL (2006)
* XLI (2007)
* XLII (2008)
* XLIII (2009)
* XLIV (2010)
* XLV (2011)
* XLVI (2012)
* XLVII (2013)
* XLVIII (2014)
* XLIX (2015)
* 50 (2016)
* LI (2017)
* LII (2018)
* LIII (2019)
* LIV (2020)
* LV (2021)
* *LVI (2022)*
* *LVII (2023)*
* *LVIII (2024)*
* *LIX (2025)*
* *LX (2026)*

 |

 |
*Eustreptospondylus*
**Eustreptospondylus** (nimen merkitys: "hyvin kaareva selkänikama") oli keskijurakaudella 165 miljoonaa vuotta sitten elänyt, lihaa syönyt teropodisuku. Dinosaurus nimettiin vuonna 1964, ja sukuun kuuluu yksi laji, tyyppilaji *E. oxoniensis*. *Eustreptospondyluksen* fossiileja on löydetty Englannista.

Nimi
----

Nimi *Eustreptospondylus* tarkoittaa kreikan kielellä "hyvin kaarevaa selkänikamaa".

Koko ja ulkonäkö
----------------

*Eustreptospondyluksesta* löydetty yksi ainoa yksilö on noin 4,6 metriä pitkä. Kyseessä on kuitenkin nuori yksilö, ja vertailu muiden teropodien fossiileihin ehdottaa, että *Eustreptospondyluksen* pituus aikuisena oli 6–9 metriä.

*Eustreptospondyluksella* oli terävät hampaat, ja se käveli kahdella jalalla. Sen selässä oli kaarevia selkänikamia. *Eustreptospondylus* oli mahdollisesti uimataitoinen, koska se eli pienellä saarella, ja sen saattoi täytyä silloin tällöin uskaltautua menemään kauas etsimään ravintoa.

Fossiililöydöt
--------------

*Eustreptospondylus* kuvattiin ensimmäisen kerran vuonna 1841. Alkuperäiset fossiilit ovat sittemmin hävinneet. *Eustreptospondyluksen* uskottiin alun perin olevan *Megalosaurus*-laji. Paleontologeilta kesti kokonainen vuosisata tunnistaa, että se epätavallisen kaarevine selkänikamineen ansaitsi kuulumisen omaan sukuunsa. Vuonna 1964 *Eustreptospondyluksesta* tehtiin toinen löytö, ja sen otaksuttiin kuuluvan kyseiselle dinosaurukselle, perustuen alkuperäisistä fossiileista tehtyihin kuvauksiin. Kyseinen löytö oli ainoa *Eustreptospondyluksesta* tunnettu fossiili, luuranko, joka kuuluu keskenkasvuiselle yksilölle. Se löydettiin Englannista, läheltä Oxfordia. Koska luuranko löydettiin merisedimenteistä, asiantuntijat uskovat, että *Eustreptospondylus* saalisti pitkin pienten saarien rantoja, joita sijaitsi eteläisen Englannin rannikolla keskijurakaudella. Luurangon selkänikamista puuttuu kehittyneet yläosat, mikä osoittaa, että yksilö oli kuollessaan nuori.

Kulttuurissa
------------

*Eustreptospondylus* on näkyvästi esillä yhdessä jaksossa BBC:n tuottamassa sarjassa *Matkalla dinosaurusten kanssa*. Siinä dinosaurus kuvataan uimakykyisenä, millainen se saattoi olla oikeastikin. Sarjassa yksi *Eustreptospondylus*-yksilö joutuu kokonaisena suuren merimatelija *Liopleurodonin* nielemäksi. Myöhemmin kaksi aikuista *Eustreptospondylusta* näytetään syömässä rannalle ajautunutta *Liopleurodonin* ruhoa.

Lähteet
-------

1. ↑  Eustreptospondylus *The Dino Directory*. Natural History Museum. Viitattu 24.7.2017. (englanniksi)
2. 1 2 3 4 5  Strauss, Bob: Eustreptospondylus *ThoughtCo.*. Viitattu 24.7.2017. (englanniksi)
3. 1 2 3 4  Eustreptospondylus *Prehistoric Wildlife*. Viitattu 24.7.2017. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q131213
* Wikispecies: Eustreptospondylus
* EoL: 4531459
* Fossilworks: 38580
* GBIF: 4822661

 |

 |